สายการบินคาเธ่ย์ ขอร้องพนักงาน 27,000 คนลางานแบบไม่รับเงินเดือน 3 สัปดาห์
1-ตอนนี้เริ่มมีบริษัทที่เริ่มได้รับผลกระทบจากเหตุการณ์ไวรัสโคโรนาสายพันธุ์ใหม่ และรายล่าสุดก็คือ สายการบิน ซึ่งไม่ใช่แค่ตัวบริษัท แต่เริ่มส่งผลกระทบไปสู่พนักงานสายการบิน..  2-เมื่อวานนี้ นาย TANG Kin Wing Augustus ประธานเจ้าหน้าที่บริหาร บริษัท Cathay Pacific ได้อัดคลิปวิดีโออัปเดตสถานการณ์บริษัทที่กำลังเจอมรสุมผลกระทบจากไวรัสโคโรนา  3-TANG ระบุว่าสถานการณ์ที่บริษัทกำลังเผชิญอยู่ตอนนี้ไม่ต่างอะไรไปจากวิกฤตเศรษฐกิจโลกเมื่อ ปี 2008
6 ก.พ. 2563

สายการบินคาเธ่ย์ ขอร้องพนักงาน 27,000 คนลางานแบบไม่รับเงินเดือน 3 สัปดาห์/ โดย ลงทุนแมน
1-ตอนนี้เริ่มมีบริษัทที่เริ่มได้รับผลกระทบจากเหตุการณ์ไวรัสโคโรนาสายพันธุ์ใหม่ และรายล่าสุดก็คือ สายการบิน ซึ่งไม่ใช่แค่ตัวบริษัท แต่เริ่มส่งผลกระทบไปสู่พนักงานสายการบิน..
2-เมื่อวานนี้ นาย TANG Kin Wing Augustus ประธานเจ้าหน้าที่บริหาร บริษัท Cathay Pacific ได้อัดคลิปวิดีโออัปเดตสถานการณ์บริษัทที่กำลังเจอมรสุมผลกระทบจากไวรัสโคโรนา
3-TANG ระบุว่าสถานการณ์ที่บริษัทกำลังเผชิญอยู่ตอนนี้ไม่ต่างอะไรไปจากวิกฤตเศรษฐกิจโลกเมื่อ ปี 2008
4-การแพร่ระบาดของไวรัสโคโรนาทำให้นักท่องเที่ยวที่จะเดินทางมายังฮ่องกงและประเทศจีนหายไปทันที
5-เรื่องนี้ส่งผลให้เที่ยวบินของ Cathay Pacific ที่มีกำหนดการเดินทางไปยังประเทศจีนถูกยกเลิกไปแล้วกว่า 90%
6-จากตัวเลขผู้ติดเชื้อและผู้เสียชีวิตเพิ่มขึ้น ทำให้เกิดความไม่แน่นอนทางธุรกิจที่คาดการณ์ได้ยาก
7-บริษัทจึงจำเป็นต้องลดค่าใช้จ่าย เพื่อรักษาเงินสดเพื่อการดำเนินธุรกิจ เริ่มตั้งแต่ติดต่อคู่ค้าเพื่อต่อรองราคา หยุดการรับสมัครงาน เลื่อนการลงทุน หรือพูดง่ายๆ ว่าบริษัทกำลังขาดสภาพคล่อง
8-จนในที่สุด ประธานเจ้าหน้าที่บริหารก็ได้ขอร้องพนักงานบริษัท 27,000 คน ตั้งแต่พนักงานต้อนรับไปจนถึงผู้บริหารระดับสูงให้ลางาน 3 สัปดาห์โดยที่ทางบริษัทจะขอไม่จ่ายเงินเดือน โดยพนักงานสามารถกำหนดวันลาได้เองตั้งแต่ช่วงเดือน มีนาคม จนถึง มิถุนายน ปีนี้
9-ทั้งหมดนี้ก็เพื่อประคองระดับเงินสด ให้บริษัทอยู่รอด ไม่ให้เสี่ยงต่อการล้มละลาย
10-ก่อนหน้านี้ Cathay Pacific เคยต้องทำแบบนี้มาแล้วครั้งหนึ่ง สมัยวิกฤตเศรษฐกิจโลกเมื่อปี 2008
11-อู่ฮั่นปิดเมืองไปแล้ว 15 วัน ผลกระทบต่อเศรษฐกิจเริ่มส่งผลกระทบเป็นวงกว้างมากขึ้นเรื่อยๆ ซึ่งเป็นการซ้ำเติมจากเหตุการณ์ความไม่สงบในฮ่องกงที่กระทบต่อธุรกิจสายการบิน Cathay Pacific มาก่อนหน้านี้
12-ปีนี้ใครทำธุรกิจเกี่ยวกับการท่องเที่ยวคงต้องระมัดระวัง และหาวิธีรักษาเงินสด เพราะเหตุการณ์แบบนี้ไม่มีใครรู้ว่าจะเป็นอีกนานเท่าไร การมีสภาพคล่องและมีเงินสดอยู่ในมือเพื่อรองรับสถานการณ์ฉุกเฉินแบบนี้ เป็นหัวใจในการทำธุรกิจ
ถ้าถามว่าวิกฤตเศรษฐกิจจะเกิดขึ้นตอนไหน อาจเป็นคำถามที่ยาก แต่ถ้าคนตอบเป็นผู้ประกอบการที่ทำธุรกิจท่องเที่ยว พวกเขาคงตอบว่ามันได้เกิดขึ้นแล้ว..
╔═══════════╗
Blockdit ที่สุดของแอปมีสาระ
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
YouTube - 
Reference
-South China Morning Post